CELEX: 32021D0503(01)
Language: da
Date: 2021-04-23 00:00:00
Title: Rådets afgørelse af 23. april 2021 om vedtagelse af Rådets holdning til forslag til Den Europæiske Unions ændringsbudget nr. 2 for regnskabsåret 2021 2021/C 161 I/02

3.5.2021   
               
               
                  DA
               
               
                  Den Europæiske Unions Tidende
               
               
                  CI 161/2
               
            
         RÅDETS AFGØRELSE
         af 23. april 2021
         om vedtagelse af Rådets holdning til forslag til Den Europæiske Unions ændringsbudget nr. 2 for regnskabsåret 2021
         (2021/C 161 I/02)
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 314, sammenholdt med traktaten om oprettelse af Det Europæiske Atomenergifællesskab, særlig artikel 106A,
         under henvisning til Europa-Parlamentets og Rådets forordning (EU, Euratom) 2018/1046 af 18. juli 2018 om de finansielle regler vedrørende Unionens almindelige budget, om ændring af forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse nr. 541/2014/EU og om ophævelse af forordning (EU, Euratom) nr. 966/2012 (1), særlig artikel 44, og
         ud fra følgende betragtninger:
         
                     —
                  
                  
                     Unionens budget for regnskabsåret 2021 blev endeligt vedtaget den 17. marts 2021 (2).
                  
               
                     —
                  
                  
                     Kommissionen forelagde den 24. marts 2021 et forslag til ændringsbudget nr. 2 til det almindelige budget for regnskabsåret 2021.
                  
               
                     —
                  
                  
                     I betragtning af den hidtil usete krise og behovet for at finansiere hurtige politiske løsninger med kort varsel er det hensigtsmæssigt som en undtagelse at nå til enighed om Kommissionens forslag om at skabe plads under nødhjælpsinstrumentet – med et beløb på 100 mio. EUR – til den potentielle budgetmæssige indvirkning af nye behov i takt med pandemiens udvikling. Denne måde at budgettere på bør ikke danne præcedens, og Kommissionen bør kun anvende bevillinger vedrørende denne reserve udelukkende til bekæmpelse af covid-19-pandemien gennem foranstaltninger, der er støtteberettigede i henhold til Rådets forordning (EU) 2020/521 af 14. april 2020 om aktivering af nødhjælp i medfør af forordning (EU) 2016/369 og om ændring af bestemmelserne heri under hensyntagen til covid-19-udbruddet (3).
                  
               
                     —
                  
                  
                     Med henblik på hurtigst muligt at stille tilstrækkelige bevillinger til rådighed fra nødhjælpsinstrumentet (ESI) i 2021 og EU’s bidrag til Det Europæiske Center for Forebyggelse af og Kontrol med Sygdomme (ECDC) som reaktion på covid-19-pandemien bør Rådet straks gå videre og vedtage sin holdning til forslag til ændringsbudget nr. 2 til det almindelige budget for 2021. Derfor er det berettiget i overensstemmelse med artikel 3, stk. 3, i Rådets forretningsorden at afkorte den periode på otte uger for information af de nationale parlamenter, der er fastsat i artikel 4 i protokol nr. 1 —
                  
               VEDTAGET DENNE AFGØRELSE:
         
            Eneste artikel
            Rådets holdning til forslag til Den Europæiske Unions ændringsbudget nr. 2 for regnskabsåret 2021 blev vedtaget den 23. april 2021.
            Den fuldstændige tekst kan læses eller hentes på Rådets websted: http://www.consilium.europa.eu.
         
         
            Udfærdiget i Bruxelles, den 23. april 2021.
            
               
                  På Rådets vegne
               
               A.P. ZACARIAS
               
                  Formand
               
            
         
         
            (1)  EUT L 193 af 30.7.2018, s. 1.
         
            (2)  EUT L 93 af 17.3.2021, s. 1.
         
            (3)  EUT L 117 af 15.4.2020, s. 3.